b'\n_START_ARTICLE_\nStanislovas Gediminas Ilg\xc5\xabnas\n_START_SECTION_\nBiografija\n_START_PARAGRAPH_\n1942\xe2\x80\x931946\xc2\xa0m. mok\xc4\x97si Surgu\xc4\x8di\xc5\xb3 prad\xc5\xbeios, 1946\xe2\x80\x931950\xc2\xa0m. Sasnavos septynmet\xc4\x97je, 1950\xe2\x80\x931952\xc2\xa0m. Marijampol\xc4\x97s vidurin\xc4\x97je mokykloje. Nuo 1951\xc2\xa0m. rezistencijos dalyvis, suimtas kartu su t\xc4\x97vu u\xc5\xbe antisovietin\xc4\x97s literat\xc5\xabros saugojim\xc4\x85, platinim\xc4\x85, pagalb\xc4\x85 partizanams. D\xc4\x97l nepilnametyst\xc4\x97s i\xc5\xa1 kal\xc4\x97jimo paleistas. Suorganizavo pogrindin\xc4\x99 antisovietin\xc4\x99 jaunimo grup\xc4\x99, u\xc5\xbemezg\xc4\x97 ry\xc5\xa1ius su partizanais. U\xc5\xbe tai nuteistas 25\xc2\xa0m. kal\xc4\x97jimo. 1953\xe2\x80\x931957\xc2\xa0m. kal\xc4\x97jo sovietiniuose lageriuose, v\xc4\x97liau paleistas._NEWLINE_Nuo 1957\xc2\xa0m. Kapsuko cukraus fabriko s\xc4\x85skaitininkas. Nuo 1959\xc2\xa0m. \xc4\xafsitrauk\xc4\x97 \xc4\xaf kra\xc5\xa1totyrin\xc4\xaf jud\xc4\x97jim\xc4\x85, sureng\xc4\x97 ir vadovavo daugeliui ekspedicij\xc5\xb3, kuriose rinko med\xc5\xbeiag\xc4\x85 apie lietuvi\xc5\xb3 istorijos ir kult\xc5\xabros p\xc4\x97dsakus, \xc4\xaf\xc5\xbeymius Lietuvos \xc5\xbemones. Platino antisovietin\xc4\x99 spaud\xc4\x85, d\xc4\x97l to buvo nuolat persekiojamas KGB. 1960\xe2\x80\x931967\xc2\xa0m. neakivaizdiniu b\xc5\xabdu mok\xc4\x97si Kauno ekonomikos technikume. Nuo 1962\xc2\xa0m. Kapsuko maisto pramon\xc4\x97s automat\xc5\xb3 gamyklos in\xc5\xbeinierius._NEWLINE_1966\xe2\x80\x931994\xc2\xa0m. gyveno Jonavoje. Nuo 1966\xc2\xa0m. Jonavos statybos valdybos in\xc5\xbeinierius. 1967\xe2\x80\x931976\xc2\xa0m. studijavo Vilniaus universiteto Istorijos ir filologijos fakultete, \xc4\xafgijo \xc5\xbeurnalistikos specialyb\xc4\x99. 1968\xe2\x80\x931990\xc2\xa0m. Jonavos statybos tresto skyriaus vir\xc5\xa1ininkas. 1988\xc2\xa0m. S\xc4\x85j\xc5\xabd\xc5\xbeio Seimo narys, Jonavos s\xc4\x85j\xc5\xabd\xc5\xbeio tarybos pirmininkas._NEWLINE_1990\xe2\x80\x931992\xc2\xa0m. Lietuvos Respublikos Auk\xc5\xa1\xc4\x8diausiosios Tarybos deputatas, signataras, \xc5\xa0vietimo, mokslo ir kult\xc5\xabros komisijos pirmininkas.  1993\xe2\x80\x931997\xc2\xa0m. Lietuvos archyv\xc5\xb3 generalin\xc4\x97s direkcijos, Lietuvos archyv\xc5\xb3 departamento direktorius. 1993\xe2\x80\x931996\xc2\xa0m. Lietuvos radijo ir televizijos valdybos, 2008\xe2\x80\x932010\xc2\xa0m. tarybos pirmininkas. 1997\xe2\x80\x931998\xc2\xa0m. prezidento Algirdo Brazausko patar\xc4\x97jas. 1998\xe2\x80\x932010\xc2\xa0m. Lietuvos t\xc5\xabkstantme\xc4\x8dio min\xc4\x97jimo direkcijos prie LR Prezidento kanceliarijos direktorius. _NEWLINE_Nuo 1990\xc2\xa0m. Lietuvos socialdemokrat\xc5\xb3 partijos Vilniaus skyriaus narys (nuo 2001\xc2\xa0m. LSDP tarybos narys). LSDP garb\xc4\x97s narys. 1991\xc2\xa0m. Lietuvos keliautoj\xc5\xb3 s\xc4\x85jungos prezidentas. Algirdo Brazausko fondo steig\xc4\x97jas._NEWLINE_Nuo 1960\xc2\xa0m. bendradarbiavo spaudoje. Para\xc5\xa1\xc4\x97 16 autorini\xc5\xb3 knyg\xc5\xb3, yra apie 20 knyg\xc5\xb3 bendraautoris, paskelb\xc4\x97 apie 500 straipsni\xc5\xb3 Lietuvos ir u\xc5\xbesienio spaudoje Lietuvos kult\xc5\xabros ir mokslo istorijos klausimais.  Palaidotas Antakalnio kapin\xc4\x97se.'